Натуральна, пасьля Беларусі мяне ўражвала ўсё: адсутнасьць на вуліцах паліцыі, якая зьяўляецца толькі тады, калі гэта сапраўды патрэбна. Нямецкія бібліятэкі. Нямецкі кніжны рынак. Нямецкае паважлівае стаўленьне да пісьменьніцтва як да працы. Нямецкая прынцыповая антымілітарнасьць. Нямецкая талерантнасьць – да любога іншага: гееў і лесьбіянак, эмігрантаў і г. д. Нямецкае разуменьне таго, што без культуры нам усім гамон. Усяму гэтаму беларусам яшчэ вучыцца і вучыцца.